## Pravilnik o uvjetima kojima moraju udovoljavati potvrđeni mjeriteljski laboratoriji za ovjeravanje tlakomjera za mjerenje krvnog tlaka

### NN 29/2002 (22.3.2002.), Pravilnik o uvjetima kojima moraju udovoljavati potvrđeni mjeriteljski laboratoriji za ovjeravanje tlakomjera za mjerenje krvnog tlaka

# DRŽAVNI ZAVOD ZA NORMIZACIJU I MJERITELJSTVO

643

Na teme­lju članka 14. Zakona o mjerite­ljskoj djelatnosti (»Narodne
novine«, broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O UVJETIMA KOJIMA MORAJU UDOVOLJAVATI POTVRĐENI MJERITELJSKI LABORATORIJI ZA OVJERAVANJE TLAKOMJERA ZA MJERENJE KRVNOG TLAKA

I. OPĆE ODREDBE

Članak 1.

Ovim se pravilnikom propisuju uvjeti kojima moraju udovo­ljiti potvrđeni
mjerite­ljski laboratoriji (u da­lj­njem tekstu: laboratorij) za priprema­nje
za ovjerava­nje tlakomjera za mjere­nje krvnog tlaka (u da­lj­njem tekstu:
tlakomjer za krvni tlak).

Članak 2.

Laboratorij može biti pravna ili fizička osoba ili dio pravne osobe.

Laboratorij priprema tlakomjere za krvni tlak za ovjerava­nje, a Državni
zavod za normizaciju i mjerite­ljstvo (u da­lj­njem tekstu: Zavod) ovjerava
tlakomjere za krvni tlak.

Članak 3.

Priprema tlakomjera za krvni tlak za ovjerava­nje u smislu ovoga
pravilnika podrazumijeva: pripremu uređaja za ispitiva­nje tlakomjera za krvni
tlak, ispitiva­nje tlakomjera za krvni tlak tj. provjeru mjerite­ljskih značajki
tlakomjera za krvni tlak te pisa­nje izvješća o ispitiva­nju tlakomjera za
krvni tlak.

II. UVJETI KOJIMA MORA UDOVOLJITI LABORATORIJ

Članak 4.

Laboratorij mora udovo­ljiti uvjetima koji se odnose na:

1. radnike

2. opremu za ispitiva­nje tlakomjera za krvni tlak

3. prostorije za ispitiva­nje tlakomjera za krvni tlak

4. propisanu dokumentaciju.

Članak 5.

Laboratorij mora imati najma­nje
dva radnika koji obav­ljaju poslove priprema­nja tlakomjera za krvni tlak za
ovjerava­nje i koji su stalno zaposleni u laboratoriju.

Članak 6.

Radnik iz članka 5. ovoga
pravilnika koji je vodite­lj laboratorija mora imati VSS tehničkog smjera ili
prirodoslovno-matematičkog smjera i najma­nje 1 godinu radnog iskustva u
poslovima ispitiva­nja ili proizvod­nje tlakomjera za krvni tlak, ili VŠS tehničkog
smjera i najma­nje 2 godine radnog iskustva na poslovima ispitiva­nja ili
proizvod­nje tlakomjera za krvni tlak, ili SSS tehničkog smjera i najma­nje 3
godine radnog iskustva na poslovima ispitiva­nja, ili proizvod­nje tlakomjera
za krvni tlak, ili VKV tehničke struke i najma­nje 4 godine radnog iskustva na
poslovima ispitiva­nja ili proizvod­nje tlakomjera za krvni tlak.

Drugi radnik iz članka 5.
ovoga pravilnika mora imati najma­nje KV tehničke struke i mora imati najma­nje
dvije godine iskustva na poslovima ispitiva­nja ili proizvod­nje tlakomjera za
krvni tlak.

Radnici iz članka 5. ovoga
pravilnika moraju poznavati propise kojima su utvrđeni postupci i metode
ispitiva­nja tlakomjera za krvni tlak.

Članak 7.

Za pripremu za ovjerava­nje
tlakomjera za krvni tlak potrebno je da laboratorij ima ovu opremu:

1. umjereno referentno (etalonsko) mjerilo tlaka (manometar) ili tlačnu
vagu s utezima s najvećim mjernim odmakom od 0,8 mm Hg ili 0,1 kPa. Za
referentna mjerila tlaka (manometre) s pokaznom ­ljestvicom dovo­ljno je da ­ljestvica
ima razlučivost od 0,1 mm Hg

2. zaporni sat (štoperica) s najvećim mjernim odmakom od 1% od vremena čeka­nja

3. uređaj (napravu) za generira­nje tlaka npr. ručnu crpku s ispusnim
ventilom

4. čvrste metalne posude obujma 500 ml odnosno 100 ml

5. odgovarajuće posude za prihvat i čuva­nje istekle žive

6. laboratorijski stakleni termometar pu­njen živom s mjernim područjem
od 0°C do +35°C s najma­njim podje­ljkom od 0,1°C

7. uređaj za mjere­nje relativne vlažnosti zraka.

Članak 8.

Radna prostorija za pripremu za ovjerava­nje tlakomjera za krvni tlak:

1. mora biti suha, čista i izgrađena u skladu s tehničkim normativima
koji su na snazi

2. mora udovo­ljavati propisanim uvjetima u vezi sa sigurnosnim i
higijensko-tehničkim zahtjevima

3. mora biti tako osigurana da prašina, vodena para i agresiv­ni plinovi
ne mogu prodirati u ­nju

4 mora biti dovo­ljno prostrana za smještaj opreme i obav­lja­nje
pripreme za ovjerava­nje tlakomjera za krvni tlak

5. mora imati dnevnu i električnu rasvjetu.

Članak 9.

U radnoj prostoriji moraju se nalaziti:

1. laboratorijski stol, pisaći stol i stolac za rad radnika

2. ormari i police za smještaj opreme potrebne za pripremu za ovjerava­nje
tlakomjera za krvni tlak

3. radni stol, koji mora biti učvršćen tako da se ne može pomicati i
mije­njati položaj.

Članak 10.

U radnoj prostoriji ne smiju se držati predmeti ni obav­ljati poslovi
koji bi ometali rad pri pripremi za ovjerava­nje tlakomjera za krvni tlak.

Članak 11.

Temperatura u radnoj
prostoriji za vrijeme mjere­nja mora biti 20°C ± 5°C. Pože­ljno je
da radna prostorija ima klimatizacijski uređaj.

Članak 12.

Radna prostorija mora biti
smještena tako da je zaštićena od izravna djelova­nja sunčanih zraka.

Članak 13.

Veličina radne prostorije za
pripremu za ovjerava­nje tlako­mjera za krvni tlak određuje se ovisno o veličini
opreme.

Članak 14.

Oprema za ispitiva­nje
tlakomjera za krvni tlak mora imati va­ljanu ovjernicu o zadovo­ljava­nju
mjerite­ljskih zahtjeva ili po­t­vr­du o sukladnosti s propisanim zahtjevima
ili va­ljanu umjernicu.

Članak 15.

Laboratorij mora biti oprem­ljen elektroničkim računalom za pisa­nje
izvješća o ispitiva­nju tlakomjera za mjere­nje krvnog tlaka s mogućnošću spaja­nja
na Internet i poveziva­nje na bazu podataka Zavoda.

Članak 16.

Laboratorij mora imati ovu dokumentaciju:

1. propise iz područja ovjerava­nja tlakomjera za krvni tlak

2. postupke održava­nja i praće­nja ispravnosti oprema za ispitiva­nje

3. postupke zaprima­nja zahtjeva za ovjerava­nje tlakomjera za krvni
tlak, izvješća o ispitiva­nju tlakomjera za krvni tlak i dr.

4. tipna odobre­nja za tlakomjere za krvni tlak koji se ovjeravaju u
laboratoriju

5. popis opreme za ispitiva­nje s tehničkim podacima i datumima ovjerava­nja
i ovjernicama za svako mjerilo koje je sastavni dio te opreme.

Članak 17.

Izvješće o ispitiva­nju tlakomjera za krvni tlak mora biti propisanog
sadržaja.

Laboratorij mora izvješća o ispitiva­nju tlakomjera za krvni tlak čuvati
na elektroničkom mediju ili u tiskanom obliku najma­nje godinu dana po isteku roka
va­ljanosti ovjere.

III. OBVEZE LABORATORIJA

Članak 18.

Laboratorij tijekom svoje­ga rada mora:

1. zadovo­ljavati uvjete propisane ovim pravilnikom

2. pripremati za ovjerava­nje tlakomjere za krvni tlak koji imaju va­ljano
tipno odobre­nje, sukladno odobrenom postupku ispitiva­nja tlakomjera za krvni
tlak

3. obavijestiti Zavod o svakoj promjeni koja bi mogla utjecati na
osposob­ljenost laboratorija da zadovo­lji uvjete propisane ovim pravilnikom

4. upotreb­ljavati samo opremu za ispitiva­nje tlakomjera za krvni tlak
s va­ljanim ovjernim žigom, odnosno va­ljanom potvrdom o sukladnosti ili va­ljanom
umjernicom

5. omogućiti radnicima laboratorija sudjelova­nje u radu tijela Zavoda

6. sudjelovati u međulaboratorijskim usporedbama na zah­tjev Zavoda

7. pridržavati se visine i načina plaća­nja troškova ovjerava­nja
tlakomjera za krvni tlak koje je propisao ravnate­lj Zavoda.

IV. PRIJELAZNE I ZAVRŠNE ODREDBE

Članak 19.

Laboratoriju koji zadovo­ljava uvjete propisane ovim pravilnikom izdaje
se rješe­nje koje vrijedi najdu­lje 3 (tri) godine.

Za produ­lje­nje važe­nja rješe­nja iz stavka 1. ovog članka,
laboratorij mora podnijeti Zavodu zahtjev za produ­lje­nje istoga najma­nje šest
mjeseci prije ­nje­govog isteka.

Članak 20.

Laboratoriji koji do dana stupa­nja na snagu ovoga pravilnika zadovo­ljavaju
uvjete prema ranije važećim propisima za osniva­nje laboratorija za pre­gled
tlakomjera za krvni tlak, obvezni su do 31. prosinca 2003. godine zadovo­ljiti
uvjete propisane ovim pravilnikom.

Članak 21.

Ovaj Pravilnik stupa na snagu
osmog dana od dana objave u »Narodnim novinama«.

Klasa: 011-02/02-04/20
Urbroj: 558-03/7-01-1
Zagreb, 15. ožujka 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

Pravilnik, NN 29/2002-643